b'\n_START_ARTICLE_\nDavid Ackles\n_START_PARAGRAPH_\nDavid Ackles (27. helmikuuta 1937 \xe2\x80\x93 2. maaliskuuta 1999) oli kalifornialainen laulaja-lauluntekij\xc3\xa4._NEWLINE_Acklesin kaupallinen menestys j\xc3\xa4i v\xc3\xa4h\xc3\xa4iseksi, mutta kriitikot ylistiv\xc3\xa4t h\xc3\xa4nt\xc3\xa4 sek\xc3\xa4 Yhdysvalloissa ett\xc3\xa4 Britanniassa. Muun muassa Phil Collins ja Elvis Costello ovat julkisuudessa ilmoittaneet saaneensa vahvoja vaikutteita Acklesin tuotannosta._NEWLINE_Acklesin ensimm\xc3\xa4inen albumi julkaistiin vuonna 1968. Kolmen Elektra Records -yhti\xc3\xb6lle tehdyn levyjulkaisun j\xc3\xa4lkeen h\xc3\xa4n siirtyi Columbia Recordsille. _NEWLINE_Rattijuoppo kolaroi Acklesin kanssa vuonna 1981. Kolarin seurauksena Ackles joutui py\xc3\xb6r\xc3\xa4tuoliiin puolen vuoden ajaksi. H\xc3\xa4n menehtyi uusiutuneeseen keuhkosy\xc3\xb6p\xc3\xa4\xc3\xa4n 62 vuoden i\xc3\xa4ss\xc3\xa4.'